**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-55 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO PATVIRTINIMO“ PAKEITIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu ir Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano, patvirtinto Rokiškio rajono savivaldybės tarybos 2021 m. kovo 26 d. sprendimu Nr. TS-55 ,,Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, priedą ir jį išdėstyti nauja redakcija (pridedama).

2. Pripažinti netekusiu galios Rokiškio rajono savivaldybės tarybos 2022 m. vasario 23 d. sprendimą Nr. TS-32 „Dėl Rokiškio rajono savivaldybės tarybos 2021 m. kovo 26 d. sprendimo Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“ pakeitimo“.

3. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-55 „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO PATVIRTINIMO“ PAKEITIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas – išdėstyti nauja redakcija Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano (toliau – Planas) priedą.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas (aktuali redakcija), patvirtintas Rokiškio rajono savivaldybės tarybos 2021 m. kovo 26 d. sprendimu Nr. TS-55.

**Sprendimo projekto esmė.**

Plano priedo „2021–2025 metų Rokiškio rajono mokyklų reorganizavimo, likvidavimo, pertvarkymo ir struktūrinių pertvarkymų planas“ pakeitimai:

**- Rokiškio Juozo Tumo-Vaižganto gimnazija:**

1. 2024-08-31 gimnazijos Suaugusiųjų ir jaunimo skyrius pertvarkomas į Suaugusiųjų skyrių;

2. 2024-08-31 gimnazijos klasės, esančios pastate, kurio adresas – Riomerio g. 1, Rokiškis, perkeliamos į pastatą, kurio adresas – Taikos g. 17, Rokiškis;

3. 2024-08-31 keičiamas gimnazijos buveinės adresas iš Riomerio g. 1, Rokiškis į Taikos g. 17, Rokiškis.

**- Rokiškio Juozo Tūbelio progimnazija** – be struktūrinių pakeitimų;

**- Rokiškio Senamiesčio progimnazija:**

1. Progimnazija dalyvauja reorganizavime, prijungiant Rokiškio pagrindinę mokyklą;

2. 2024-09-01 įsteigiamas specialiojo ugdymo skyrius (adresas – J. Biliūno g. 2, Rokiškis);

3. Progimnazijos 1–4 kl., esančios pastate, kurio adresas J. Biliūno g. 2, Rokiškis perkeliamos į pastatą, kurio adresas – Riomerio g. 1, Rokiškis.

4. 2024-08-31 keičiamas progimnazijos buveinės adresas iš J. Biliūno g. 2, Rokiškis į Riomerio g. 1, Rokiškis.

- **Rokiškio pagrindinė mokykla** reorganizuojama (prijungimo būdu) – iki 2024 m. rugpjūčio 31 d. prijungiama prie Rokiškio Senamiesčio progimnazijos, skyriaus buveinės adresas – J. Biliūno g. 2, Rokiškis (mokyklos klasės esančios pastate, kurio adresas – P. Širvio g. 1, Rokiškis, perkeliamos į pastatą, kurio adresas – J. Biliūno g. 2, Rokiškis);

- pertvarkoma **Rokiškio r. Kamajų Antano Strazdo gimnazijos vidaus** struktūra – iki 2023 m. rugpjūčio 31 d. likviduojamas Jūžintų skyrius.

**Laukiami rezultatai.**

Vadovaujantis aktualiais galiojančiais teisės aktais tinkamai tvarkomas Rokiškio rajono mokyklų tinklas, atsižvelgiant į besikeičiančią situaciją, siekiant užtikrinti racionalų mokyklų valdymą, ugdymo kokybę bei efektyvesnį išteklių naudojimą.

**Finansavimo šaltiniai ir lėšų poreikis**.

Lietuvos Respublikos valstybės biudžeto (mokymo lėšos) ir savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė